
	«Οι Αρχαιότητες στη Σωτήρα Λεμεσού»

της Παναγιώτας Νεοφύτου Αριστείδου

στο Σπίτι της Κύπρου

Το Σπίτι της Κύπρου διοργανώνει, την Τρίτη 18 Ιουνίου 2024 και ώρα 19:00 (Ξενοφώντος 2Α, Σύνταγμα), με τη στήριξη του Υφυπουργείου Πολιτισμού της Κυπριακής Δημοκρατίας την παρουσίαση του βιβλίου της φιλολόγου και συγγραφέως, Παναγιώτας Νεοφύτου Αριστείδου, «Οι Αρχαιότητες στη Σωτήρα Λεμεσού» που κυκλοφορεί από τις Εκδόσεις Ηλία Επιφανίου.

Το βιβλίο περιλαμβάνει ιστορικές πληροφορίες και πλούσια έγχρωμη εικονογράφηση των δύο αρχαίων οικισμών της Σωτήρας Λεμεσού. Πολλές από τις φωτογραφίες των αρχαιολογικών ευρημάτων παραχωρήθηκαν ευγενώς από τον Αρχαιολόγο, Δρα Στιούαρτ Σουίνι, Καθηγητή του Πανεπιστημίου Άλμπανυ που έκανε τις ανασκαφές στη Σωτήρα-Καμινούδκια.

Χαιρετισμό θα αποστείλει η Υπουργός Παιδείας, Αθλητισμού και Νεολαίας της Κυπριακής Δημοκρατίας, Δρ Αθηνά Μιχαηλίδου.

Χαιρετισμό θα απευθύνει ο Αναπληρωτής Αρχηγός Διπλωματικής Αποστολής της Πρεσβείας Κυπριακής Δημοκρατίας, κ. Νεόφυτος Κωνσταντίνου.

Για το βιβλίο θα μιλήσει η Δρ Φιλολογίας, συγγραφέας και κριτικός, κ. Αγάθη Γεωργιάδου. 

Ο πρώην Πρώτος Λειτουργός Δημοτικής Εκπαίδευσης, κ. Αριστείδης Αριστείδου θα παρουσιάσει διαφάνειες με τα κύρια μέρη του βιβλίου.

Την εκδήλωση θα διανθίσει μουσικά, η κ. Ραφαέλλα Μιχαηλίδου ενώ ποιήματα θα  απαγγείλουν η κ. Χριστίνα Χρίστου και ο κ. Στέλιος Μπίκος. 

Η εκδήλωση θα ολοκληρωθεί με την αντιφώνηση της συγγραφέως.
Τον συντονισμό της εκδήλωσης θα αναλάβει η κ. Ολύβια Μιχαηλίδου.
Σύνδεσμος παρακολούθησης:

https://diavlos.grnet.gr/room/1607?eventid=16539
11 Ιουνίου 2024

